Uredba Komisije (ES) št. 336/2002

z dne 22. februarja 2002

o spremembi Uredbe (ES) št. 805/1999 o določitvi nekaterih ukrepov za izvajanje Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prometa po celinskih plovnih poteh

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 718/1999 z dne 29. marca 1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh [1] in zlasti člena 9(3) uredbe,

ob upoštevanju naslednjega:

(1) V členu 7 Uredbe (ES) št. 718/1999 se zahteva, da Komisija določi podrobna pravila za izvajanje usmeritve glede zmogljivosti ladjevja Skupnosti, kakor jo opredeljuje navedena uredba.

(2) V členu 4 Uredbe Komisije (ES) št. 805/1999 [2], kakor je bila nazadnje spremenjena z Uredbo (ES) št. 997/2001 [3], ki je določila nekatere ukrepe za izvajanje Uredbe (ES) št. 718/1999, so določena razmerja za pravilo "staro za novo", ki veljajo od 29. aprila 1999.

(3) V členu 4(2) Uredbe (ES) št. 718/1999 se zahteva, da se razmerje "staro za novo" stalno zmanjšuje, da bi se čim prej in v rednih fazah zmanjšalo na nič, najpozneje pa do 29. aprila 2003.

(4) Po členu 1 Uredbe Komisije (ES) št. 1532/2000 [4], ki spreminja Uredbo (ES) št. 805/1999, so se zmanjšala razmerja "staro za novo" od dvajsetega dne po njihovi objavi, tj. od 3. avgusta 2000. Ponovno so se zmanjšala po členu 1 Uredbe (ES) št. 997/2001 od dvajsetega dne po njihovi objavi, tj. od 18. junija 2001.

(5) Upoštevajoč obveznost zmanjšanja razmerij na nič najpozneje do 29. aprila 2003 in gospodarskih trendov v različnih sektorjih na trgu prevoza po celinskih plovnih poteh je treba razmerja "staro za novo" ponovno zmanjšati.

(6) Zato je treba prilagoditi različna razmerja "staro za novo", navedena v členu 4 Uredbe (ES) št. 718/1999 in določena v členu 4 Uredbe (ES) št. 805/1999 ter spremenjena s členom 1 Uredbe (ES) št. 997/2001, toda brez izničenja dosežkov strukturnih izboljšav, ki so bile izvedene od leta 1990. Ob upoštevanju nekoliko povečanega splošnega povpraševanja v sektorju prevoza po celinskih plovnih poteh in hkratnem ohranjanju ravnovesja med tremi sektorji ter ob upoštevanju njihovih specifičnih značilnosti je treba razmerja prepoloviti za ladje za prevoz suhega tovora na 0,30: 1, za tankerje na 0,45: 1 in za potisna plovila na 0,125: 1.

(7) Ukrepi iz te uredbe so bili predmet posveta Skupine izvedencev za usmeritev glede zmogljivosti ladjevja Skupnosti in njenega pospeševanja, ki je bila ustanovljena s členom 6 Uredbe (ES) št. 805/1999 -

SPREJELA NASLEDNJO UREDBO:

Člen 1

Uredba (ES) št. 805/1999 se spremeni:

1. v členu 4(1) se razmerje "0,60: 1" nadomesti z "0,30: 1";

2. v členu 4(2) se razmerje "0,90: 1" nadomesti z "0,45: 1";

3. v členu 4(3) se razmerje "0,25: 1" nadomesti z "0,125: 1".

Člen 2

Ta uredba začne veljati dvajseti dan po objavi v Uradnem listu Evropskih skupnosti..

Ta uredba je v celoti zavezujoča in se neposredno uporablja v vseh državah članicah.

V Bruslju, 22. februarja 2002

Za Komisijo

Loyola de Palacio

Podpredsednica

[1] UL L 90, 2.4.1999, str. 1.

[2] UL L 102, 17.4.1999, str. 64.

[3] UL L 139, 23.5.2001, str. 11.

[4] UL L 175, 14.7.2000, str. 74.

--------------------------------------------------